ORDE do 14 de setembro de 2011 pola que se regulan os ficheiros de datos de carácter persoal existentes na Consellería do Medio Rural, no Fondo Galego de Garantía Agraria e na Axencia Galega de Desenvolvemento Rural.
Consellería do Medio Rural — III. Outras disposicións — 27/09/2011

A Lei orgánica 15/1999, do 13 de decembro, de protección de datos de carácter persoal (BOE núm. 298, do 14 de decembro) regula o tratamento de datos de carácter persoal rexistrados en soportes físicos, que os faga susceptibles de tratamento, así como toda modalidade de uso posterior destes datos polos sectores público e privado. A finalidade desta regulación é garantir e protexer as liberdades públicas e os dereitos fundamentais das persoas físicas, e especialmente a súa honra e intimidade persoal e familiar.
No artigo 20 da devandita lei disponse que a creación, modificación ou supresión dos ficheiros das administracións públicas só se poderá facer por medio de disposición xeral publicada no BOE ou diario oficial correspondente, establecendo no seu punto segundo as indicacións concretas que deben constar nas disposicións de creación e modificación daqueles.
En consecuencia, e en virtude das facultades que me confire o artigo 34.6.º da Lei 1/1983, do 22 de febreiro, reguladora da Xunta e da súa Presidencia, modificada parcialmente pola Lei 11/1988, do 20 de outubro,
Artigo 1.
Obxecto.
É obxecto desta orde regular os ficheiros de carácter persoal da Consellería do Medio Rural, do Fondo Galego de Garantía Agraria e da Axencia Galega de Desenvolvemento Rural que se especifican nos anexos.
Artigo 2.
Contido.
A información exixida no artigo 20 da Lei orgánica 15/1999, do 13 de decembro, de protección de datos de carácter persoal e no artigo 54 do seu regulamento asociado, o Real decreto 1720/2007, do 21 de decembro, para as disposicións de creación de ficheiros está contida no anexo desta orde.
Artigo 3.
Finalidade e uso dos ficheiros
.
Os datos de carácter persoal, incluídos nos ficheiros regulados por esta orde, só serán utilizados para os fins expresamente previstos e declarados no anexo I desta orde, e polo persoal debidamente autorizado.
Artigo 4.
Cesión de datos.
Os datos só serán cedidos nos supostos expresamente previstos pola lei e os declarados no anexo I. No suposto de cesión de datos ás administracións públicas aplicarase o disposto na normativa vixente respecto a esta materia.
Artigo 5.
Órgano responsable dos ficheiros.
A responsabilidade sobre os ficheiros creados por esta orde correspóndelle á Secretaría Xeral Técnica da Consellería do Medio Rural, á Secretaría do Fondo Galego de Garantía Agraria e á Secretaría Xeral da Axencia Galega de Desenvolvemento Rural, segundo o indicado no anexo I.
No anexo I detállase a unidade ante á cal se exercerán os dereitos de acceso, rectificación, cancelación e oposición dos datos que constan nos ficheiros.
Artigo 6.
Nivel de protección e medidas de seguridade.
Os ficheiros creados por esta orde atópanse clasificados atendendo ao disposto no artigo 80 e seguintes do Real decreto 1720/2007, do 21 de decembro. No anexo I aparece a clasificación (nivel básico, medio ou alto) dos ficheiros creados baixo esta orde.
O titular do órgano responsable destes ficheiros adoptará as medidas técnicas, de xestión e organización que sexan necesarias para asegurar a confidencialidade e integridade dos datos, así como as conducentes a facer efectivas as garantías, obrigas e dereitos recoñecidos na Lei orgánica 15/1999 e nas súas normas de desenvolvemento.
Artigo 7.
Supresión de ficheiros
.
No anexo II desta orde relaciónanse aqueles ficheiros para os cales será solicitada a súa supresión ao Rexistro da Axencia de Protección de Datos. O titular do órgano responsable destes ficheiros establece no citado anexo o destino que se vai dar aos datos ou, se é o caso, as previsións que se adopten para a súa destrución.
Disposición derrogatoria única.
Derrogación normativa.
1. Derrógase a Orde do 17 de marzo de 2004, a Orde do 23 de maio de 2005, a Orde do 27 de outubro de 2005, a Orde do 3 de novembro de 2008 e a Orde do 7 de outubro de 2009, todas elas de creación, modificación e supresión de ficheiros de datos persoais da Consellería do Medio Rural.
2. Derrógase tamén a Orde do 5 de xullo de 2004 pola que se crea o ficheiro de datos de carácter persoal que conforma o Rexistro Galego de Identificación de Animais de Compañía e Potencialmente Perigosos da Comunidade Autónoma de Galicia.
3. Derrógase parcialmente a Orde do 10 de outubro de 2003, pola que se crean determinados ficheiros automatizados de datos de carácter persoal existentes na Consellería de Medio Ambiente e no organismo autónomo Augas de Galicia, no relativo ao ficheiro de sistema integrado de xestión de axudas da Dirección Xeral de Montes e Industrias Forestais.
4. Derrógase parcialmente a Orde do 20 de xaneiro de 2009 pola que se crean, modifican e suprimen ficheiros que conteñen datos de carácter persoal na Consellería de Medio Ambiente e Desenvolvemento Sostible no relativo ao ficheiro do Rexistro de Coutos de Caza da Dirección Xeral de Conservación da Natureza.
Disposición derradeira.
Entrada en vigor.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de setembro de 2011.
1. Ficheiros baixo a responsabilidade da Secretaría Xeral Técnica da Consellería do Medio Rural.
2. Ficheiros baixo a responsabilidade da Secretaría do Fogga.
3. Ficheiros baixo a responsabilidade da Secretaría Xeral de Agader.
1. Ficheiros baixo a responsabilidade da Dirección Xeral de Estruturas e Infraestruturas Agrarias.
2. Ficheiros baixo a responsabilidade da Dirección Xeral de Montes e Industrias Forestais.
3. Ficheiros baixo a responsabilidade da Dirección Xeral de Produción Industrial e Calidade Agroalimentaria.
4. Ficheiros baixo a responsabilidade da Secretaría Xeral Técnica da Consellería do Medio Rural da Consellería do Medio Rural.
5. Ficheiros baixo a responsabilidade da Dirección Xeral de Conservación da Natureza.
6. Ficheiros baixo a responsabilidade da Secretaría do Fondo Galego de Garantía Agraria (Fogga).
7. Ficheiros baixo a responsabilidade da Secretaría Xeral da Axencia Galega de Desenvolvemento Rural (Agader).